คลื่นไอซีที
โดย...พิทยาพล//สมเกียรติ
4 ต.ค. 2555

โดย...พิทยาพล//สมเกียรติ
ยิ่งใกล้ยิ่งลุ้น สำหรับการประมูลไลเซนส์ 3จี 2.1 กิกะเฮิรตซ์ ของ กสทช. ที่ผ่านด่านแรกไปแล้วกับผู้เข้าร่วมประมูลทั้ง 3 ราย คือ แอดวานซ์ ไวร์เลส เน็ทเวอร์ค ดีแทค เนทเวอร์ค และ เรียล ฟิวเจอร์ มายื่นใบสมัครเรียบร้อย
วันที่ 9 ต.ค. มารอลุ้นกันอีกทีว่า ทั้ง 3 รายจะผ่านฉลุยสู่ด่านสุดท้ายเพื่อเคาะราคาในวันที่ 16 ต.ค. พร้อมๆ กับลุ้นด้วยใจระทึกว่าจะมีใครมายื่นฟ้องเพื่อล้มประมูลนาทีสุดท้ายหรือไม่
ระหว่างนี้ ผู้ที่รับบทหนัก คือ พิทยาพล จันทนะสาโร รองเลขาธิการ กสทช. และประธานการจัดประมูล เพราะนอกจากจะต้องดูภาพรวมแล้ว ยังต้องเป็นตัวเอกในการซ้อมเหตุการณ์จำลอง วางบล็อกกิงรายละเอียดต่างๆ เพื่อที่วันจริงจะได้ราบรื่นมากที่สุด
ฟากเลขาฯ ฐากร ตัณฑสิทธิ์ บ่นเรื่องเครือข่ายสายหลุด บริเวณทางด่วนดินแดงสุวรรณภูมิ โดยโฟกัสไปที่ ลา เดฟองซ์ ว่าถึงจุดนี้ทีไร สัญญาณหลุดทุกทีไป รบกวนทั้ง 3 ค่าย เร่งเคลียร์ด่วนๆ นะจ๊ะ
กลับมาอีกแล้ว งานมหกรรมโทรศัพท์มือถือที่ใหญ่ที่สุดของประเทศ “Thailand Mobile Expo 2012 Showcase” เชื่อว่ารอบนี้จะคึกคักและมีสีสันกว่าเดิม จากสมาร์ตโฟนที่กำลังร้อนแรง หรือจะเป็นแอกเซสซอรีเก๋ๆ เตรียมตัวไปช็อปกันได้เลย วันที่ 47 ต.ค.นี้ ที่ศูนย์การประชุมแห่งชาติสิริกิติ์
สมเกียรติ ตั้งกิจวานิชย์ ขยับขึ้นเป็นประธานสถาบันวิจัยเพื่อการพัฒนาประเทศไทย (ทีดีอาร์ไอ) แทน นิพนธ์ พัวพงศกร ที่ไปทำหน้าที่นักวิชาการกิตติคุณ มีผลตั้งแต่วันที่ 1 ต.ค. เป็นต้นไป 
กระทรวงไอซีทีเดินหน้าสานต่อจุดให้บริการไวไฟฟรีตามนโยบายรัฐบาล ที่ยื่นของบ กสทช.ไป 980 ล้านบาท แต่ได้รับการอนุมัติเพียง 950 ล้านบาท เพราะ 30 ล้านบาท ที่ไม่ให้นั้น เนื่องจากเป็นงบด้านประชาสัมพันธ์ที่ กสทช.มองว่า ไอซีทีควรทำเอง ไม่เกี่ยวกับ กสทช.ซะหน่อย จริงที่สุด
ฮีธ วิลสัน แห่งนูออนซ์ คอมมิวนิเคชั่นส์ ขน ดรากอน ดิกเทชัน และดรากอน เสิร์ช แอพพลิเคชันที่แปลงเสียงพูดเป็นข้อความ รองรับไอโฟน ไอพอด ทัช และไอแพด ในประเทศไทยเป็นครั้งแรก พร้อมเปิดตัว วันที่ 10 ต.ค.นี้
วิลาสินี พุทธิการันต์ เจ้าแม่ซีอาร์เอ็มค่ายเอไอเอส จับมือ กูร์เมต์ มาร์เก็ต และโฮม เฟรช มาร์ท ส่งโปรโมชันสุดพิเศษ ให้ลูกค้าเอไอเอส เซเรเนด รับฟรีทันทีชุดคูปองส่วนลดรวมมูลค่า180 บาท ตั้งแต่วันที่ 4 ต.ค.-2 พ.ย. นะจ๊ะ